Komisijos reglamentas (EB) Nr. 1922/2002
2002 m. spalio 28 d.
iš dalies keičiantis Tarybos reglamentą (EB) Nr. 1454/2001, įvedantį specialias priemones tam tikriems Kanarų salų žemės ūkio produktams, ir Tarybos reglamentą (EB) Nr. 21/2002, nustatantį tiekimo balansus ir Bendrijos pagalbą atokiausiems regionams
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2001 m. birželio 28 d. Tarybos reglamentą (EB) Nr. 1454/2001, įvedantį specialias priemones tam tikriems Kanarų salų žemės ūkio produktams ir panaikinantį Reglamentą (EEB) Nr. 1601/92 (Poseican) [1] su paskutiniais pakeitimais, padarytais Komisijos reglamentu (EB) Nr. 1195/2002 [2], ypač jo 3 straipsnio 6 dalį,
kadangi:
(1) Reglamentas (EB) Nr. 1454/2001 nustato tam tikrų žemės ūkio produktų, ypač svarbių Kanarų saloms, kurie skirti žmonėms vartoti, perdirbti arba naudoti žemės ūkyje, specialius tiekimo susitarimus. Į pašarui skirtus produktus įtraukiamos liucernos (alfalfa) rupiniai ir granulės.
(2) Liucernos (alfalfa) rupiniai ir granulės sudaro didelę dalį Kanarų salų gyvulių pašaro. Tačiau to nepakanka norint laikytis visų reikalavimų, keliamų proteinui ir skaiduloms, skirtiems atrajojančių gyvulių pašarui, ypač tokiomis konkurencinėmis sąlygomis, kai daug pastangų dedama pagaminti kokybišką mėsą ir pieno produktus.
(3) Dėl to tikslinga praplėsti specialių tiekimo susitarimų Kanarų saloms taikymą, siekiant įrašyti ilgapluoštes liucernas (alfalfa), kurios galėtų būti įtrauktos į Kanarų salų atrajojančių gyvulių baltymų ir skaidulų dietą.
(4) Dėl to turėtų būti atitinkamai iš dalies pakeistas Reglamentas (EB) Nr. 1454/2001.
(5) Po Reglamento (EB) Nr. 1454/2001 dalinio pakeitimo 2001 m. gruodžio 28 d. Komisijos reglamento (EB) Nr. 21/2002, nustatančio tiekimo balansus ir Bendrijos pagalbą atokiausiems regionams pagal Tarybosreglamentus (EB) Nr. 1452/2001, (EB) Nr. 1453/2001 ir (EB) Nr. 1454/2001 [3] su paskutiniais pakeitimais, padarytais Reglamentu (EB) Nr. 1365/2002 [4], III priedo 1 dalis turėtų būti iš dalies keičiama siekiant įtraukti liucernas (alfalfa), išskyrus rupinius ir granules.
(6) Siekiant kuo geriau patenkinti pasiūlos poreikius, sojos išspaudos, liucernų (alfalfa) granulės ir kito pavidalo liucernos (alfalfa) turėtų būti jungiamos į vieną grupę nekeičiant bendro kiekio.
(7) Dėl to turėtų būti atitinkamai iš dalies pakeistas Reglamentas (EB) Nr. 21/2002.
(8) Šiame reglamente numatytos priemonės atitinka Sausųjų pašarų, Apynių bei Aliejaus ir taukų vadybos komitetų jungtinio posėdžio nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1454/2001 I priede po priešpaskutinės eilutės turėtų būti įterpiama ši eilutė:
"Kito pavidalo liucerna (alfalfa) | ex12149099" |
.
2 straipsnis
Reglamento (EB) Nr. 21/2002 III priedas iš dalies keičiamas pagal šio reglamento priedą.
3 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Šis Reglamentas privalomas visas ir tiesiogiai taikomas visose valstybėse narėse.
Priimta Briuselyje, 2002 m. spalio 28 d.